Source: http://demokracija.eu/fokus/visje-sodisce-je-potrdilo-da-je-udbovec-jerko-cehovin-je-izgubil-tozbo-proti-jansi.html
Timestamp: 2018-03-23 09:22:47+00:00

Document:
Torek, 13 Marec 2018 11:32
Jerko Čehovin STA
Višje sodišče v Ljubljani je v triindvajsetih točkah potrdilo sodbo sodišča prve stopnje, ki je razsodilo v korist toženega predsednik SDS, Janeza Janše, ki ga je zasebno tožil nekdanji poslanec Pozitivne Slovenije in predsednik Združenja borcev za vrednote NOB Postojna Jerko Čehovin zaradi njegove, to je Janševe, izjave v državnem zboru, da je bil Čehovin »v bivšem režimu po podatkih arhiva ne samo sodelavec, ampak uslužbenec UDBE, pripadnik organizacije, ki je po sodbi Vrhovnega sodišča bila zločinska.«
Pritožba Jerka Čehovina, kot je zapisalo Višje sodišče, ni bila utemeljena, saj je »sodišče prve stopnje že ugotovilo vsa relevantna dejstva, pri tem ni kršilo določb postopka, izpodbijana odločitev pa je materialnopravno pravilna.« Višje sodišče v Ljubljani je med drugim zapisalo še: »Prvostopenjsko sodišče je pravilno, vzorno, naslovilo vse relevantne vidike tega spora, pri tem pa pravilno in v celoti korektno upoštevalo tako domačo sodno prakso v podobnih zadevah, kot tudi prakso Evropskega sodišča za človekove pravice (ESČP). Nobene primerljive zadeve ni spregledalo ali zanemarilo.«
Kot je že pisala Nova24tv, je Okrajno sodišče v Ljubljani po sodnici Daši Sikošek zavrnilo več tožbenih zahtevkov, med katerimi je tožeči Jerko Čehovin od Janeza Janše zahteval preklic trditev ter opravičilo in plačilo 9500 evrov s stroški, namesto tega pa je Čehovinu naložilo plačilo stroškov sodnega postopka v višini 1228,90 evra. Jerko Čehovin se pritožil na Višje sodišče v Ljubljani in spet pogorel, poleg tega mu je Višje sodišče naložilo še plačilo vseh stroškov pritožbenega postopka.
Svoborda izražanja je v političnem govoru le izjemoma omejena
Dejstvo, da je bil nekdanji poslanec Jankovićeve stranke član Udbe, je bilo že večkrat objavljeno v medijih, da pa je bil registrirani sodelavec Službe državne varnosti (SDV) pa izhaja iz Centralne abecedne evidence Republiškega sekretariata za notranje zadeve iz leta 1987, gradivo pa je v celoti del Arhiva RS, je poročala že Nova24tv. Poleg tega je sodišče zaslišalo več prič, ki so potrdile, da je imel Čehovin v udbovski evidenci oznako 55000. Z omenjeno šifro 55000 označeni sodelavci so po seznamu udba.net, ki ga je objavil Dušan S. Lajovic, pomenili opuščenega sodelavca SDV, ki pa je nekoč aktivno in zavestno sodeloval s SDV. Sodišče se je ukvarjalo tudi s pomenom pojma »opuščenega sodelavca«, Janša pa je na zaslišanju pojasnil, da tudi poklicno zaposlenim uslužbencem Udbe v delovni knjižici ni pisalo, da delajo za Službo državne varnosti, temveč so bili pod krinko zaposleni v različnih podjetjih, kot je na primer Postojnska jama, kjer je bil Čehovin dolgoletni direktor. Poleg tega je bil uslužbenec Udbe lahko tudi nekdo, ki je bil direktor podjetja in je bil hkrati sodelavec, saj je na ta način dobil dodatno plačilo. Kot bistvene argumente za neutemeljeno tožbo Čehovina je sodišče vzelo okoliščine, v katerih je bila izjava izrečena in na koga se je nanašala: šlo je za parlamentarno razpravo, ki je bila v javnem interesu. Skladno s sodno prakso Evropskega sodišča za človekove pravice je svoboda izražanja v političnem govoru le izjemoma omejena.

References: sodišče 
 sodišče 
 sodišče 
 sodišče 
 sodišče 
 sodišče 
 sodišče 
 Sodišče 
 sodišče